One Milkali (One Blood)

"One Milkali (One Blood)" (בעברית: "דם אחד (דם אחד)") הוא סינגל שהוקלט על ידי הצמד האוסטרלי אלקטריק פילדס. את השיר הוציאה ב-5 במרץ 2024 לאור חברת התקליטים סוני מיוזיק אוסטרליה, לאחר שנכתב על ידי חברי הצמד, מייקל רוס וזכריה פילדינג, באנגלית ובשפה האבוריג'נית יאנקוטייטיירה. השיר ייצג את אוסטרליה באירוויזיון 2024, שהתקיים במאלמה שבשוודיה.

== רקע וניתוח מוזיקלי ==
"One Milkali (One Blood)" נכתב על ידי חברי אלקטריק פילדס, מייקל רוס וזכריה פילדינג.<ref></ref> הוא כתוב ברובו באנגלית, אך יש בו שורות ביאנקוטייטיירה.<ref name=":0"></ref> לדבריו של פילדינג, הוספת השורות ביאנקוטייטיירה נועדה כדרך לכבד את קהילתו האבוריג'נית במימילי.<ref></ref> הוא נכתב עוד ב-2019 כשיר פוטנציאלי להתחרות איתו ב-Eurovision – Australia Decides, הקדם האוסטרלי לאירוויזיון 2019.<ref></ref> אולם לבסוף בחר הצמד את השיר "". ההשראה לשיר נלקחה מציור שהכין אביו בשם Milkali Kutju. הוא מציג ילידים אבוריג'ינים ואוסטרלים עובדים יחד.<ref name=":1"></ref>

בהודעה לעיתונות מפי תאגיד השידור האוסטרלי נכתב כי שם השיר מסמל תמיכה באחדות. .<ref></ref> רוס ציין בנוסף כי הוא מייחל שהשיר יהווה כ"כלי לשלום" במזרח התיכון ברוח מלחמת חרבות ברזל.<ref></ref>

== ביקורות ==
באתר Wiwibloggs קיבל השיר ציון ממוצע של 6.37/10 על סמך כמה דירוגים של צוות הכותבים.<ref></ref> ג'ון אובריאן מ-Vulture דירג אותו במקום ה-25 מתוך 37, וטען כי צלילי ההאוס-פופ הרגועים שלו לא יוכלו לבלוט בשנה מאתגרת של האירוויזיון.<ref></ref>

== תחרות הזמר של האירוויזיון ==
זכריה פילדינג מהצמד אלקטריק פילדס בחזרה הגנרלית לקראת חצי הגמר הראשון של אירוויזיון 2024.
=== בחירה פנימית ===
ב-15 בפברואר 2024 הודיע תאגיד השידור האוסטרלי כי הוא בחר באופן פנימי את האמן שייצג את המדינה בעונת האירוויזיון הקרובה. עוד נחשף כי השיר שלו ייצא לאור ב-6 במרץ, אז נודע כ-"One Milkali (One Blood)" בביצוע אלקטריק פילדס.<ref></ref><ref></ref> הצמד כבר ניסה לייצג את אוסטרליה באירוויזיון 2019, והגיע למקום השני ב-Eurovision – Australia Decides עם השיר "".<ref name="fields"></ref> "One Milkali (One Blood)" היה השיר הראשון באירוויזיון שהכיל מילים בשפה היאנקוטייטיירה.<ref name="EBUannouncement"></ref>

=== באירוויזיון ===
אוסטרליה שובצה לחלקו השני של חצי הגמר הראשון, שהתקיים ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטרליה הופיעה כמדינה ה-13, לפני פורטוגל ואחרי אזרבייג'ן. 

הופעתם של אלקטריק פילדס מתחילה בצילום של זכריה פילדינג על רקע שחור, כשהוא מואר באורות בצבעי הקשת. עם התקדמות השיר זזה המצלמה מעט אחורה, ומראה את מייקל רוס מאחורי פילדינג מנגן בסינתיסייזר. פילדינג לובש שמלה לבנה עם עיטורים בכתפיים. הבמה מוארת בצבעי אדום, בורדו, צהוב וחום. לאחר הקרנת סרטון קצר על המסך הגדול בבמה מצטרפים לפילדינג שלושת זמרי הליווי: ברנדן מקלין, אליסון ג'ייסי וסימי ואוטה. מאוחר יותר עולה לבמה נגן הדידג'רידו פרד לאונה.<ref></ref><ref></ref> לאחר התחרות הצהיר לאונה כי הציור שצייר על בטנו הוא אבטיח בין שני נהרות – סמל המאבק לעצמאות הרשות הפלסטינית. בסוף המופע הוכרז כי אוסטרליה סיימה את הערב בין חמש המדינות שכשלו בניסיון להעפיל לשלב הגמר. מאוחר יותר התברר כי אוסטרליה דורגה במקום ה-11 עם 41 נקודות.

== רשימת השמעה ==
הורדה דיגיטלית/סטרימינג<ref name=":2"></ref>
# "One (One Blood)" – 2:56
הורדה דיגיטלית/סטרימינג – Tseba Remix<ref name=":3"></ref>
# "One (One Blood)" (Tseba Remix) – 3:25
הורדה דיגיטלית/סטרימינג – Motez Remix
# "One (One Blood)" (Motez Remix) – 5:07

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמטים
! scope="col" | גרסה
! scope="col" | חברת תקליטים
! scope="col" | הערות
|-
! scope="row" rowspan="3" | עולם
| 5 במרץ 2024
| rowspan="3" | הורדה דיגיטלית/סטרימינג
| סינגל
| rowspan="3" | סוני מיוזיק אוסטרליה
| 
|-
| 3 במאי 2024
| Tseba Remix
| 
|-
| 10 במאי 2024
| Motez Remix
|
|}

== עטיפות נוספות ==
<gallery class="center" classes="center">
קובץ:One Milkali (One Blood) -Tseba Remix-.webp|עטיפת הרמיקס של טסבה.
קובץ:One Milkali (One Blood) -Motez Remix-.webp|עטיפת הרמיקס של מוטז.
</gallery>

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי אוסטרליה באירוויזיון
קטגוריה:שירים באנגלית
קטגוריה:סינגלים בהוצאת סוני מיוזיק אוסטרליה